CELEX: 62021CN0466
Language: lv
Date: 2021-07-29 00:00:00
Title: Lieta C-466/21 P: Apelācijas sūdzība, ko 2021. gada 29. jūlijā Land Rheinland-Pfalz iesniedza par Vispārējās tiesas (devītā palāta) 2021. gada 19. maija spriedumu lietā T-218/18 Deutsche Lufthansa AG/Eiropas Komisija

13.9.2021   
            
            
               LV
            
            
               Eiropas Savienības Oficiālais Vēstnesis
            
            
               C 368/14
            
         
      Apelācijas sūdzība, ko 2021. gada 29. jūlijāLand Rheinland-Pfalz iesniedza par Vispārējās tiesas (devītā palāta) 2021. gada 19. maija spriedumu lietā T-218/18 Deutsche Lufthansa AG/Eiropas Komisija
      (Lieta C-466/21 P)
      (2021/C 368/14)
      Tiesvedības valoda – vācu
      
         Lietas dalībnieki
      
      
         Apelācijas sūdzības iesniedzēja: Land Rheinland-Pfalz (pārstāvji: R. van der Hout, advocaat, C. Wagner, advokāts)
      
         Citas lietas dalībnieces: Deutsche Lufthansa AG, Eiropas Komisija, Vācijas Federatīvā Republika
      
         Apelācijas sūdzības iesniedzējas prasījumi:
      
      Apelācijas sūdzības iesniedzējas prasījumi ir šādi:
      
                  —
               
               
                  atcelt Vispārējās tiesas (devītā palāta) 2021. gada 19. maija spriedumu lietā T-218/18 Deutsche Lufthansa/Komisija un galīgi noraidīt prasību;
               
            
                  —
               
               
                  piespriest Deutschen Lufthansa AG atlīdzināt tiesāšanās izdevumus gan pirmajā, gan apelācijas instancē.
               
            
         Pamati un galvenie argumenti
      
      Apelācijas sūdzība ir balstīta uz pieciem pamatiem:
      
                  —
               
               
                  
                     Pirmais pamats: Vispārējā tiesa, pieņemot, ka Deutsche Lufthansa AG (turpmāk tekstā – “DLH”) atbilstoši LESD 263. panta ceturtajai daļai ir tiesības celt prasību, esot pieļāvusi tiesību kļūdu. Tā esot nepamatoti pieņēmusi, ka DLH ir ieinteresētā persona Regulas (ES) 2015/1589 (1) 1. panta h) punkta un 24. panta izpratnē un ka savā prasībā tā esot izvirzījusi savu procesuālo tiesību pārkāpumu. Turklāt Vispārējā tiesa saistībā ar attiecīgajiem aspektiem neesot pietiekami pamatojusi savu nolēmumu attiecībā uz locus standi.
               
            
                  —
               
               
                  
                     Otrais pamats: Vispārējā tiesa savu nolēmumu attiecībā uz sateces baseinu esot kļūdaini balstījusi tikai uz apstrīdētā lēmuma tekstu, neizmantojot atbilstošo kontekstu un administratīvā procesa dokumentus.
               
            
                  —
               
               
                  
                     Trešais pamats: Vispārējā tiesa, balstot spriedumu uz to, ka Komisija sateces baseina novērtēšanā it kā nebija ņēmusi vērā galamērķa lidostas un citas īpatnības, esot pieļāvusi tiesību kļūdu. Tā kā DLH šo aspektu savā prasībā nebija apstrīdējusi, Vispārējā tiesa šī iemesla dēļ nevarēja apmierināt prasību.
               
            
                  —
               
               
                  
                     Ceturtais pamats: Vispārējā tiesa, pieņemot, ka Komisija attiecībā uz sateces baseinu nebija novērsusi visas bažas par saderību ar iekšējo tirgu, esot pieļāvusi tiesību kļūdu. Turklāt Vispārējā tiesa neesot ievērojusi, ka Komisijai i), lemjot par sākotnējās izmeklēšanas procedūras noslēgšanu, esot bijis jāizmanto informāciju, kas bija tās rīcībā tobrīd, un ii) neesot bijis pamats šaubām, pārbaudot saderību ar Pamatnostādņu par atbalstu aviācijai kritērijiem.
               
            
                  —
               
               
                  
                     Piektais pamats: Vispārējā tiesa esot pārkāpusi LESD 264. panta otro daļu, jo, atceļot apstrīdēto lēmumu, tā neesot noteikusi, kuras sekas ir jāpatur spēkā. Turklāt tā esot pārkāpusi savu pienākumu norādīt pamatojumu, jo neesot pamatojusi nolēmumu attiecībā uz iedarbību laikā.
               
            
         (1)  Padomes Regula (ES) 2015/1589 (2015. gada 13. jūlijs), ar ko nosaka sīki izstrādātus noteikumus Līguma par Eiropas Savienības darbību 108. panta piemērošanai (OV 2015, L 248, 9. lpp.)